युवा ओलंपिक चैम्पियन मनु भाकर गुरुवार को ही व्यक्तिगत मेडल से चूक गईं थीं और 10 मीटर एयर पिस्टल फाइनल में 196.4 अंक से चौथे स्थान पर रहीं. भारतीय महिला जूनियर टीम में मनु, अभिदन्या पाटिल और नेहा शामिल थीं जिन्होंने 10 मीटर एयर पिस्टल स्पर्धा में 1694 अंक से टीम स्पर्धा का सिल्वर मेडल जीता. टूर्नामेंट में भारत की मेडलों की संख्या 11 हो गयी है जिसमें चार गोल्ड, पांच सिल्वर और दो ब्रॉन्ज मेडल शामिल हैं.